**Szenzáció! Fiatal fiú „győzte le” a**

**fatolvajokat!**

Az elmúlt hónapok hihetetlen eseménydúsan teltek a székely fiú, Ábel számára. A kisfiú 15 éves

korában került ki a Hargitára, ahol a felnőtt élet nehézségeivel kellett szembenéznie. Ezidő alatt

sokféle emberrel találkozott, például szerzetesekkel, rablókkal, vagy éppen a bankigazgatóval.

Először lássuk a kisfiú válaszait kérdéseinkre, hogy miként is került egy fiatal ilyen helyzetbe.

R: Hogyan jutottál el a Hargitára, hol kezdődött az egész?

Á: Csíkcsicsóban éltünk, apám erdőpásztor volt, így oztán nem nehéz elképzelni, hogy hogyan

kerültem oda.

R: Milyen volt amott kint egyedül az élet?

Á: Először nagyon nehéz volt az új élethelyzet, de oztán hamar hozzászoktam. Ezalatt az idő alatt sok

bonyolult helyzet történt velem. Az édesanyám halála, amit nehezen dolgoztam fel, a rablók, akiket

nehezen, de sikerült elkapnom, a betegségem, amit az az icsul Surgyélántól kapott sas hús okozott és

Márkus, egyik szerzetes barátom halála.

R: Mit tett ellened a Surgyélán nevű rabló, ha már az előbb említetted?

Á: Eleinte csendőrként hozták ide hozzám, majd béállt rablónak Fuszulán mellé. Egy sas kikaparta Bolha nevű kutyám egyik szemét és a macskámat megölte, ráadásul később megbetegedtem a húsától. Ezek után betegségemet kihasználva elüldözte Bolhát és levágta a cegámat.

Oztán csak egy penészes galambos darabot akart velem megetetni.

R: Hogyan kaptad el az előbb említett Surgyélánt, illetve a másik rablót, Fuszulánt?

Á: Több próbálkozásom is volt mire sikerült. Először megpróbáltam béitatni őket, de ez nem sikerült,

csak az apám lett itkányos tőle. Később Márkus hatására megtértek és feladták magukat.

A fiú tehát ezeket nyilatkozta nekünk, most azonban nézzük meg, mit szólt a történtekhez Ábel édesapja.

R: Mi a véleménye a történtekről?

G: Nagyon büszke vagyok a fiamra, nagyon talpraesett fiú. Igazi férfi lett belőle a Hargitán. Nem

véletlen, hogy kiküldtem az erdőbe egyedül. Az pedig, hogy egy csendőr egy ilyet tegyen, szerintem

nagy szégyen. A bank számára pedig aligha hiszem, hogy jó fényt hozott az eset, amikor is kiszabadult

a másik rabló.

R: Apaként mit tehet az ember, ilyen helyzetben?

G: Mivel egyedül volt kint az erdőben, ezért nem sokat. Amikor ahajt voltam vele, akkor próbáltam

neki segíteni, de csak rosszabbá tettem a helyzetet. Mindezek ellenére sikerült egyedül megoldania

Ábelnek a helyzetet, mert nagyon ügyes, és büszke vagyok rá, hogy a fiam.

Ábel édesapja továbbra is folytatta erdőpásztori szakmáját és maradt a faluban. Nézzük, mit szólt a bankigazgató a rablókhoz és Ábelhez.

R: Hogyan történt az az eset, hogy a Fuszulán nevű rabló kiszabadult a börtön felé tartó kocsiból?

B: Ahajt kezdődött a probléma, hogy a rabló keze volt csak megkötve, így a lábai szabadon maradtak.

A lábaival megrugdosta a gőzbillentyűt, mire a motor megbolondult, és neki vitt minket egy nagy

szakadéknak. Ottan nagy reccsenéssel megborultunk, de úgy, hogy két helyen is béhorpadt a fejem és

a jobb karom is eltört. Ezek után Fuszulánnak nyoma veszett.

R: Mit jelent a banknak, hogy Ábel lerendezte a rablókat?

B: Természetesen nagyon örülünk neki, és nagyon sajnáljuk, hogy nem folytatja tovább. Nagyon

hálásak vagyunk neki, nem tudtuk volna mi történik, ha nem állítja meg a tolvajokat.

Ábel tehát kulcsfontosságú volt a rablók elkapásánál, mint ahogy ezt megtudhattuk a bankigazgatótól.

Kíváncsi, hogy a hatóság mit szólt ehhez? Akkor érdemes megnéznie a következő riportot, amiben egy csendőrrel beszélgettünk.

R: Milyen érzés, hogy a volt társuk, Surgyélán volt az egyik rabló?

Cs: Nagyot csalódtunk Surgyélánban, a jó fertátunkban. Semmilyen jel nem árulkodott arról, hogy ő

mire készül. El se bírjuk képzelni, hogy hogyan viselheti ki magát így egy csendőr.

R: Milyen embernek ismerték Surgyélánt?

Cs: Leezen egy teljesen normális embernek ismertük. Néha kicsit furának tűnt, de nagyon jól meg

voltunk vele.

Cikkünk utolsó riportjában nézzük meg, milyen tanácsokat javasol a bűnügyi szakértő.

R: Mennyire lehet veszélyes egy ilyen helyzet, amibe Ábel keveredett?

Sz: Először, minden elismerésem Ábelé, mert nagy tettet vitt véghez, de sok veszélyes helyzetbe is keveredhetett volna. Kezdjük ottan, hogy ekkora felnőtt nagy testi fölényben van egy 15 éves gyerekkel szemben, oztán szerintem megbízható társ nélkül nem szabadna egy gyereket egyedül hagyni az erdőben. Mindezek ellenére Ábel okosan megoldotta a helyzetet, de aki teheti, ebben az esetben, az értesítse a hatóságot.

Ábel a történtek után, ahogy említettük felhagyott a Hargitai erdőpásztorsággal, majd visszatért édesapjához. Jelenleg Kolozsvárott tevékenykedik, és úgy tűnik, nem találja otthonát a világban.

**Szómagyarázat**

Cega: kecske

Ahajt: ott, amott

Fertát: cimbora, barát, társ

Oztán aztán

Galambos: kenyérmaradék

Gőzbillentyű: pedál

Icsul: balfék

Itkányos: részeges

Viselheti ki magát/kiviseli magát: lejáratja magát

Leezen: errefelé