Egy évek óta tevékenykedő rablóbandát téríttetett meg egy 15 éves fiú a Hargitán.

Hargita legnagyobb hőse az a 15 éves szegénysorsú fiú (Ábel), aki még az iskolát sem tudta befejezni családja szegénysége miatt. Szülei szegénysége miatt dolgozni kényszerült. Ekkor ismerkedett meg a rablókkal, a szerzetesekkel és még sokakkal, akik nehezítették vagy könnyítették a rablók megtérésének útját.

Ábelt először csak életéről, majd a rablók megtéréséről is.

**-Hol laktál mielőtt a Hargitára költöztél volna?**

- Csikcsicsóban, egy a nagy káposztatermelő faluban, a felcsíki járásban éppen az Olt vize mellett. Egy kis zsúpfedeles házban, amelyik a kertek tetejében feküdt, a Hargita felöli részen.

**- Miért kellett a fatelepre költöznöd?**

- Elsősorban a családunk szegénysége miatt, de apám akkor monda ki, amikor véletlenül elszóltam magam:

A párbeszédünk így zajlott:

-Hát ez a nyúl mért lett volna követ? - tudakozódtam.

- Ez azért, hogy hívjon téged az erdőre.

- Hát oda mért?

- Oda lakni.

- Még oda is elmehetek - mondtam. –

-Te el - ravaszkodott apám -, ha nem félnél ott egyedül lenni.

Semmire sem voltam olyan rátartós, mint a bátorságomra; s most is felugrott bennem rögtön a hős.

- Sok mindent űsmerek1 - mondám kereken -, de a félést nem.

-Akármekkora erdőn is keresztülmennék, s még laknám is benne bátron, tiszta egyedül!

Éppen ezt várta apám, mert abban a percben leborított, mint a madarat:

- Emmá2 beszéd! Holnap kimegyünk, s lakjál benne.

- Hova megyünk ki?

- Mi a Hargitára, s oda is egy kicsi házba. A tegnap valami

szeredai bankurak vadászni jöttek a közbirtokossági

erdőbe, s elszereztellek3 nekik erdőpásztornak, a bank

erdejébe, amelyik a Hargitán van. Fizetést is kapnál, ha csakugyan nem félnél ott egyedül megmaradni.

**-Hogy találkoztál a 3 baráttal?**

-Szekérzörgést hallottam, s valami beszédet is. Kivetettem tekintetemet az ablakon, s hát egy sárgára festett kocsiszekéren istenes vendégek érkeztek, mégpedig három szerzetes barát. Két jó piros lovuk volt, parázslók és kövérek: látszott, hogy nem tartottak sem kicsi, sem nagyböjtöt. A kocsiszekéren volt elöl egy szigorú deszkaülés, hátul pedig egy nagy karos ülésurason. Aki az elsőn ült, s a lovakat hajtotta, öltözék szerint az is barát volt, egyébként azonban fakó, rongyos legénynek látszott. A másik kettő, a hátulsó ülésen, már igazi és befejezett barát lehetett, kiváltképpen a jobb kézről való, akinek a derékkötele is egészen díszes volt, azarca pedig olyan jó piros kövér, hogy abban nemcsak az Isten, hanem az ember is gyönyörködhetett.

**-Mi történt a könyveiddel?** (kérdezte riporterünk feszültségoldás végett)

-A páter-gvárgyián tekergetni kezdte a fejét; majd odanézett, hogy hasonló könyveim még nincsenek-e. A szegény Nick Carter-ek úgy reszkettek a kezemben, mint a nyárfalevél.

* Lássuk azokat! - mondta a főbarát.
* - Ezeket láthatja - szóltam, és odaadtam őket.
* Vártam, hogy mi lesz.
* A gvárgyián jóformán meg sem nézte a kedves füzeteket, hanem felállt, a kályha ajtaját kinyitotta, és a drága irományokat bégyúrta4 mind a tűzbe.
* A nagy megütődés miatt meg sem tudtam mozdulni.
* A lábamból is elment az erő.
* A szívem összefacsarodott.
* Egyszerre sírni kezdtem. Elborított az az érzés, hogy egyedül maradtam a világon. Ebben az árvaságomban csak a véghetetlen szomorúság özönlött felém a hegyekről az ablakon át és a deszkanyíláson át. Kedve veszetten borult össze felettem a ház s a ház felett az ég; s ami annyi volt nekem azelőtt: a jókedv és az öröm, az mind kiadta a lelkét, hogy féljem a mulandóságot.
* A pillanatok úgy vonultak el előttem, mint kicsi fekete keresztek, amelyek mind azt hirdették, hogy a kályhácskában égnek a jókedvű betűk. Az én kedves betűim, kicsi gyorsfutó paripáim, amelyekre esténként és sokszor éjjelenként felültem, hogy béjárjam5 rajtuk a kalandokországát...Úgy állottam ottan, hirtelen árvasággal, mint az égre néző fiatal fa, melynek díszes játszilombjait lefosztja valaki.
* Úgy álltam örömtelenül, árvizes szemekkel.
* Nem is szólt hozzám sokáig senki

**-Hogy találkoztál Fuszulánnal?**

**-** Felkeresett engem egy román úr, akit Fuszulánnak hívtak; s miután apróra kikérdezett engemet, bőséges nyomatékkal eléadta6, hogy nagyobbmennyiségben szeretne a katonaság számára fát vásárolni. Erre én nem szóltam semmit, hanem kivittem őt a ház elé egy olyan dombos helyre, ahonnét jól látszott az ölfák serege. Itt megállítottam s rámutattam a rengeteg fára.

-**Milyen előérzeted volt a csendőrrel, Surgyélánnal kapcsolatban?**

-Előleg fejében mindjárt úgy szembecsapott a jövendő szele, hogy nem is tudtam a vendégeimhez közel menni, hanem húszlépésnyi távolságra megálltam. Bolha is érezhetett valami rosszat, mert velem együtt õ is megállott, és ugatni kezdett.

A csendőr azt hitte, hogy akutya őt ugatja, ami igaz is volt. Lekapta a válláról a puskát, és mérgesen ráfogta a kutyára.

Abban a pillantásban biztosan tudtam, hogyha lőni talál, akkor a kutya nem lesz egyedül a halálban, mert vagy én, vagy a csendőr,

Vagy pedig mind a ketten melléje halunk. Áldottszerencsénkre azonban lövés nem történt, pedig Bolha sem meg nem hátrált, sem az ugatással fel nem hagyott.

Hanem volt annyi eszem nekem is, hogy a szerencse farkát ott melegiben megfogjam. Ezt úgy csináltam, hogy odaszóltam szépen a kutyának:- Bolha fiam, ne ugasd olyan módfelett a vitéz urat! A kutya rám nézett, ellegyezte farkával a mérgét, és elindult az erdőbe visszafelé. Ezzel azt akarta mondani, hogy jól van, nem ugatom, de akkor látni sem akarom.

**Volt baj a csendőrrel?**

Ráparancsoltam a nyelvemre, a lámpát meggyújtottam, és szó nélkül a házi teendők után láttam. Közben Surgyélán is gondolt egyet, és minden biztatás nélkül beléfeküdt7 a táboriágyba, de már egész éjszakára való szándékkal, a takaróimmal együtt. Már előre megmegcsípte volt az eszemet, hogy ez így lesz, de a cselekedet láttán mégis megütődtem, mert azágyat más elől elfeküdni, az nálunkfelé8 nem volt szokásban.

**-Hogyan tértek meg a rablók?**

Estefele ismét a házhoz érkezett a két mezei vitéz, mármint Fuszulán és Surgyélán. Le voltak egészen rongyolódva, és meg is fogyatkoztak mindenükben, az egy szakállukat kivéve, amelyik úgy elterjedt feketén és gazdagon a mellük felé, mintha legalább egy esztendőt aludtak volna, valamelyik zsidó templom oldalában.

Márkus egy­szerre felállt, hogy ő prédikálni akar. De nagyon furcsa volt. Olyan, mintha hirtelen meggyógyult volna; még az arca is kikerekedett, s a melle kidomborodott.

Szemmel látván mindezt, bennem oly érzés szálldo­sott, hogy valami csodának vagyok a tanúja. S úgy érez­hették Fuszulánék is, mert templomi szemekkel csün­göttek rajta. Márkus rájuk nézett átható és simogató tekintettel, s így kezdett szólani:

‑ A könyörületes Úr nevében! A maradék gyertya köszönő lángja lebbenjen felétek, akik a gyarló és szen­vedő emberiség követei vagytok, megtévedt testvéreim! Megtévedtetek, hogy annál többet tudjatok szenvedni. Az Isten vezetett titeket erre az útra, mert mindenkit Isten vezet mindenüvé. Nem tudhatjátok, hogy a bűn mikor változik erénnyé; mint ahogy nem tudjuk, mikor és hogyan változik át ama kenyér és bor, amelyről Jézus mondá9 az ő igéit. Céltalan testvéreim! Szakállatok van, mint a bölcseknek; testetek van, mint az állatoknak. De lelketek van, mint a Szentléleknek! És mégis, hogy előt­tetek mi van, azt nem akarjátok tudni. Pedig a megtérés várakozik rátok, és a nyugalom. Mert maradhat-e rossz mind az élete végéig az, aki édesanyától született, s aki ennek törvényén sohasem lehet más, csak gyermek? Gondoljatok hát az édesanyára, aki bűneinkért szenved. Gondoljatok rá, és akkor könnyű lesz nektek jót cselekedni.

Eme szavak után felemelte Márkus a kezeit, és így folytatta:

‑ Isten gyarló szolgája fölétek emeli kezeit, és az Ő szent nevében megáld titeket. Legyetek jók és térjetek meg arra az útra, ahol mindnyájunkat vár az édesanyánk. Titeket is, engemet is...

Többet nem tudott mondani, hanem hirtelen leült, és az asztalra borulva zokogni kezdett.

Fuszulán is a mellére ejtette a fejét, és sírva fakadt.

Sírva Surgyélán is.

És velük én is.

Reggel a szakállasok kezet fogtak velünk, és szó nél­kül, lehajtott fejjel, elhagytak minket.

Ez volt az utolsó, amit elmesélt nekünk Ábel. Reméljük, hogy érdekesnek találtátok, és tetszett.

Volt néhány kérdés, amire Ábeltől nem kaptunk választ, például: Miért nem lőtte le a csendőrt? Gondolkozzatok hasonló kérdéseken, mert ezeket egy következő riportunkban megválaszoljuk. A kérdéseket küldjétek a [szerkesztoseg@bardos.hu](mailto:szerkesztoseg@bardos.hu) címre.

|  |  |  |  |  |  |
| --- | --- | --- | --- | --- | --- |
| 1 ismerek | 2 ez már | 3 odaadlak | 4 bedobta | 5 bejárjam | 6 előadta |
| 7 belefeküdt | 8 nálunk | 9 mondta |  |  |  |