18. oldal

A hargitai kisfiú

Ebben a cikkben egy székely kisfiúval tartottunk interjút, aki legyőzte a hargitai erdőt fenyegető rablókat. Következő riportunkban feltettünk pár kérdést a tizenöt éves fiúnak, hogy miként találkozott a rablókkal, hogyan sikerült legyőznie őket, valamint hogy érezte magát az eset után.

**Hogyan találkoztál először a rablóval?**

Egy román úr keresett fel ugyanis, akit Fuszulánnak hívtak, s miután apróra kikérdezett engemet, bőséges nyomatékkal eléadta, hogy nagyobb mennyiségben szeretne a katonaság számára fát vásárolni.

**Hogyan derült ki, hogy Fuszulán csaló?**

Kaptam egy levelet, amiben az állott, hogy Fuszulán János úr az árat a bankba béfizette. Később megérkezett a bankigazgató, akinek megmutattam a levelet, de tudtával semmi Fuszulán nem fizetett bé a bankba.

19. oldal

**Hogyan találkoztál a cinkostársával?**

Éles sípolást hallottam a házam felül. Rosszat sejtettem és hamar sietni kezdtem arrafelé. A bank pénztárosa állott a ház előtt, s mellette egy barna fegyveres katona. Egy szigorú román csendőr. Ahogy megpillantottam őket, egyszerre reszketni kezdtem. Akkor még nem tudtam, hogy miért, de az elkövetkező idő eléggé megmondta ezt nekem. Mert az az élet, amit a csendőr hozott el az én házamba, csak a pusztába kivetett zsidók életéhez hasonlítható, ha ugyan igaz, amit őróluk beszélnek.

**Hogyan sikerült véglegesen legyőzni a rablókat?**

Az egyik szerzetes barátom, Márkus tüdőbaj miatt béköltözött hozzánk. Tova hetedike környékén estefelé ismét a házhoz érkezett a két mezei vitéz, mármint Fuszulán és Surgyélán. Alig jöttek bé a házba, már ültek is legott, ha ugyan ülésnek lehet nevezni az olyant, amikor valaki csak megpillant egy széket, s máris megterheli sürgős roggyanással. Márkus rájuk nézett átható és simogató tekintettel, s prédikálni kezdett nekik. Többet nem tudott mondani, hanem hirtelen leült, és az asztalra borulva zokogni kezdett. Fuszulán is a mellére ejtette a fejét,

20. oldal

és sírva fakadt. Sírva Surgyélán is. Attól kezdve teljesen megváltoztak és feladták magukat.

**Hogyan érezted magad az eset után?**

Megkönnyebbültem, hogy elfogták őket és nagyon hálás voltam Márkusnak, mivel nélküle nem győzhettem volna le őket.

**Mit tanácsolsz a veled egykorúaknak, hogy elkerüljék a hasonló eseteket?**

Nagyon kell figyelni, hogy kiben bízik meg az ember. Nem mindenki az, akinek mondja magát. Szemfülesnek kell lenni, hogy kiszúrjuk a csalókat.

Riportunkból kiderült, hogy ne bízzunk meg idegen emberekben, nem mindenki az, akinek mutatja magát. Bárhol, és bármikor leselkedhet ránk, vagy másokra veszély. Figyeljünk egymásra, és segítsünk, ha valaki bajban van. Ha segítségre van szükségünk, ne féljünk megszólalni! Álljunk ki egymásért minden esetben!

Köszönjük szépen Szakállas Ábelnek, hogy megosztotta velünk az információkat.