**Végre elkapták az erdőben bujkáló rablókat!**

**Hétfő este adta föl magát a bankigazgatónál a papírt hamisító Fuszulán, és a csendőr léte ellenére társává váló Surgyélán. Mint már előző lapunkból megtudhatták, hetek óta a Hargitán rejtőztek, fosztogattak, és többször vendégeskedtek a hargitai erdőpásztornál, a mindössze tizenöt éves Szakállas Ábelnél. Mikor föladták magukat, meglehetősen rossz állapotban voltak. Nagyon sokáig nem akartak semmit se mondani, de aztán egy kis noszogatásra megeredt a nyelvük, és minden kérdésünkre válaszoltak, ezt olvashatják a következő riportból:**

- Fuszulán, hogy sikerült majdnem egy meghamisított írással fát lopnia?

- *Én az elején nem akartam volt fát lopni. Aznap, mire az utolsó terü fára1került sor, a nap már földig húzta volna bé az eget, ezért bémentünk a kalibába2, hogy kifizessem a vételi summát3, a fiú meg megírja a bárcát4. Csakhogy közben a lámpavilágnál megakadt a szemem egy levélen, ami azt találta igazolni, hogy a csíksomlyói práter gvárgyián tízezer lejt fizetett volt bé a szeredai bankba. Minthogy ilyen fordulat állott bé a fizetésnél, gondoltam, no, egy ilyen jól jönne énnekem is, s azzal észrevétlenül elloptam onnét a levelet. Otthon aztán rendre átmásoltam aztot, ami a levélben állott, csak a nevet írtam át a sajátomra, meg a tízezret hatezerre. Másnap aztán felmutattam a hamisított levelet az erdőpásztornak, akit kicsit győzködni kellett, de végül hitt nekem. Sajnos pont aznap talált ellátogatni a kalibába a bankigazgató is, aki tudta, hogy nem fizettem, ezért a fiúval, a harmadik terü fáért fordulván béhívva a házba megkötözte a kezem, majd egy gépkocsin elkezdett elszállítani a Hargitáról. Útközben én elkezdtem rúgdosni a gőzbillentyűt5, mire a motor elromlott, majd nekivetett minket egy nagy szakadéknak. A bankigazgató eszméletét vesztette volt, én meg közben megszöktem.*

- De azóta már megbánta, amit tett, igaz?

- *Meg bizony.*

- Értem. Surgyélán, mi késztette arra, hogy rablónak álljon?

- *A csendőri fizetésből csak pityókára tellett, fosztogatni meg amúgy is könnyebb. Tetszett, hogy ingyen ehetek és ihatok, de azóta már én is megbántam volt, amit cslekedtem.*

- Köszönöm. Fuszulán, önök már ismerték egymást korábbról, vagy csak a rengetegben álltak össze?

- *Már korábbról ismerjük mi egymást, és ez már meg vót beszélve, hogy odakünn az erdőben találkozunk. Délebéd után érkeztem a házhoz, úgy volt megbeszélve.*

- Jól van. Az lenne az utolsó kérdésem, hogy miért adták föl magukat olyan hirtelen több heti bujkálás után, látszólag teljesen értelmetlenül?

- (Surgyélán)- *Mikor legutóbb Ábelnél vacsoráztunk, akkor épp ottan vendégeskedett nála valami Márkus fiú. Ha jól emlékszem, papnak tanult, és csak ideig-óráig volt a Hargitán. Vacsora után, bizonyosan az elfogyasztott ital hatására, olyan szép beszédet szólt, hogy nem bírtuk megállani a sírást, s miután éjjel elgondolkodtunk rajta, arra jutottunk, úgy cselekszünk leghelyesebben, ha feladjuk magunkat.*

- Köszönöm szépen a válaszokat!

**Ezek voltak Surgyélán és Fuszulán válaszai kérdéseinkre. Mivel a fatelep a szeredai bank tulajdona, ezért megkérdeztük a bank igazgatóját a történtekről, és a fatelep jövőjéről. Most az ő vele történt beszélgetést olvashatják.**

- Jó napot! Kérdezhetek-e öntől néhányat?

- *Felőlem lehet, de gyorsan!*

- Mennyire lepődött meg, amikor megtudta, hogy a csendőr, aki Ábel mellé lett kirendelve, Fuszulán mellé állt rablónak?

-*Bevallom, ez nagyon meglepett engemet. Nem hittem volna, hogy lehet ilyen. Amikor Fuszulán megszökött volt, nagyon megijedtem, mikor belegondoltam, hogy milyen károkat tud okozni, nem gondoltam volna, hogy ennél is lehet rosszabb. Reméltem, valaki mihamarabb a törvény kezére játssza majd őket.*

- Mennyire örül annak, hogy a két rablót letartóztatták?

- *Nagyon, nagyon! Ez igazán örvendetes hír, mivel így a szeredaiak végre teljes biztonságban érezhetik magukat, nem kell attól tartaniuk, hogy rablók találnak jőni s hogy kifosztják őket. Bár fák dolgában nem szenvedtünk nagyobb kárt, így biztonságosabban folytatódhat az eladásuk, hogy nem sétifikál a Hargitán a két felemlített rabló.*

- Mennyire tart attól, hogy a fákat továbbra is fogják lopni?

- *Nem nagyon tartok én ettől, nem lopnak gyakorta. Ha lopnak is, van fa bőven, de hamarosan új erdőpásztorunk lesz. A kiválasztásakor azt is figyelembe fogjuk venni, hogy mit tenne, ha hasonló rablók találnának jőni.*

- Értem. Mennyire érinti rosszul, hogy Ábel, a rablók ,,foglyul ejtője” elmegy?

- *Gyakorta visszaszólogatott, de nem ám rossz szándékúan, hanem mindig tréfásan, ezért kiváltképpen megkedveltem. Sajnálom, hogy elmegy, de hát az ő élete, aztat csinál, amit akar.*

- Köszönöm a válaszokat és a rám szánt idejét!

**Mint láthatják, senki sem lehet teljesen gonosz, a rablók is jó útra tértek, így már nem kell tőlük tartanunk. Bizonyos forrásokból arról értesültünk, hogy Márkus, a fiú, akinek a beszéde hatására jobb belátásra tértek a rablók, sajnálatos módon tüdőbajban elhunyt. A temetést csütörtökön tartották, szerzetestársai és barátja, a volt erdőpásztor Ábel jelenlétében. A bankigazgató fáradhatatlanul keresi az új erdőpásztort és most végre úgy tűnik, hogy talált is valakit.**

**Idegen szavak magyarázata:**

**terü fa1: terület fával**

**kaliba2: menedékhely erdőkben**

**summa3: összeg**

**bárca4: igazoló jegy**

**gőzbillentyű5: gázpedál**